Hibachi rooster - The Gardener : The Gardener
Home » kom ons braai » Hibachi rooster
'n Hibachi 'n tradisionele "vuurbak" wat gebruik word om vleis, vis en groente oor kole gaar te maak. Die houer is tradisioneel rond of vierkantig en pragtig versier, met 'n kamer vir kole, en isoleermateriaal om hitteoordrag na buite te verminder. In die 1940's het Japanse sjefs die eerste moderne hibachi-restaurant bekend gestel waar sjefs tafel-hibachi's gebruik het om kos vir onthaal sowel as vir die bykomende geur voor te berei. Dit is ook 'n wonderlike manier vir onthaal om rondom 'n tafel te sit en jou kos gaar te maak net soos jy dit wil hê. Ons het ons hibachi baie maklik met keramiekhouers gemaak en 'n bietjie hardehout gebruik om alles van groente tot vleis en seekos gaar te maak. Dit is hoe ons dit gedoen het.
2 keramiekhouers, 'n grote en 'n kleintjie wat in die grote pas met genoeg ruimte van ongeveer 30 mm tussen hulle. Ons het hierdie wonderlike geglasuurde potte gebruik omdat hulle so mooi lyk, hoewel enige keramiektuinpotte sal werk.
1 sak riviersand
'n Rooster wat bo-op die groot houer pas. Ons het verskillende roosters by 'n kombuiswinkel gekry en almal gebruik: 'n fyn roostermandjie vir delikate kos en 'n eenvoudige rooster vir groter, stewiger stukke.
'n Tappen of kurk om in die dreineergat van jou houer te pas om dit af te dig.
'n Deklaag van vulkaniese klippies – dit is na keuse
1.Stop die dreineergate in die potte toe met stukke tappen of kurk.
2. Bedek die onderkant van die groot houer met 'n laag sand. Sit die klein potjie op die sand sodat die potrande gelyk met mekaar is.
3. Vul die opening tussen die potte op met sand en sit 'n klippiedeklaag bo-op.
4. Maak in 'n kolemaker vuur met die hardehout, wat warmer en langer aanhou brand, vir die basis.
Sodra die kole reg is, sit hulle op 'n laag sand in die klein houertjie. Sit die rooster bo-op en jy is gereed vir gaarmaak